**32. sz. előterjesztés**

**Egyszerű szótöbbség**

**Előterjesztés Fácánkert Község Önkormányzata Képviselő-testületének 2022. május 11-i üléseV. napirendi pontjához:**

**Beszámoló a házi segítségnyújtás 2021. évi tevékenységéről**

**Előadó:** Orbán Zsolt polgármester

**Tisztelt Képviselő-testület!**

Fácánkert Község Önkormányzata a házi segítségnyújtást és a jelzőrendszeres házi segítségnyújtást 2007. szeptember 1. napja óta a társulásban fenntartott Tolna Város Családsegítő Központja (a továbbiakban: Családsegítő Központ) útján biztosítja.

A Családsegítő Központ házi segítségnyújtás keretében gondoskodik:

* azokról az időskorú személyekről, akik otthonukban önmaguk ellátására saját erőből nem képesek, és róluk nem gondoskodnak,
* azokról, akik állapotukból adódóan az önálló életvitellel kapcsolatos feladataik ellátásában segítséget igényelnek, de egyébként önmaguk ellátására képesek,
* azokról az egészségi állapotuk miatt rászoruló személyekről, akik ezt az ellátási formát igénylik, illetve bentlakásos intézményi elhelyezésre várakoznak,
* azokról a személyekről, akik a rehabilitációt követően a saját lakókörnyezetükbe történő visszailleszkedés céljából támogatást igényelnek önálló életvitelük fenntartásához.

Konyecsnyi Lászlóné házigondozó 2021. évi tevékenységéről szóló beszámolója jelen előterjesztés mellékletét képezi.

Kérem a képviselő-testületet, hogy az előterjesztést tárgyalja meg, s hozzanak döntést a beszámoló elfogadásáról.

**Határozati javaslat:**

**Fácánkert Község Önkormányzata Képviselő-testületének /2022. (V.11.) önkormányzati határozata a** **házi segítségnyújtás 2021. évi tevékenységéről szóló beszámoló elfogadásáról:**

Fácánkert Község Önkormányzatának Képviselő-testülete **a házi segítségnyújtás 2021. évi tevékenységéről szóló beszámolót a melléklet tartalommal megismerte, azt elfogadta.**

**Felelős:** Orbán Zsolt polgármester

**Határidő:** azonnal

**Tolna, 2022. május 9.**

**Orbán Zsolt sk.**

**polgármester**

**A kiadmány hiteléül:**

**Ezerné dr. Huber Éva**

**jegyző**

**Az előterjesztést készítette:** Feri Lívia titkársági ügyintéző